പിതാവിന്റെ പേര് രേഖപ്പെടുത്തേണ്ടതില്ലാത്ത അപേക്ഷ ഫോമുകളും സര്ട്ടിഫിക്കറ്റുകളും വേണം: ഹൈക്കോടതി കൃത്രിമ ബീജസങ്കലനത്തിലൂടെ ജന്മം നല്കുന്ന കുഞ്ഞുങ്ങളുടെ ജനനമരണ സര്ട്ടിഫിക്കറ്റുകള്ക്കായി പിതാവിന്റെ പേര് രേഖപ്പെടുത്തേണ്ടതില്ലാത്ത അപേക്ഷ ഫോമുകളും സര്ട്ടിഫിക്കറ്റുകളും വേണമെന്ന് ഹൈകോടതി. വിവാഹ മോചനം നേടിയശേഷം കൃത്രിമ ഗര്ഭധാരണത്തിലൂടെ അമ്മയാകാന് ഒരുങ്ങുന്ന കൊല്ലം സ്വദേശിനി നല്കിയ ഹരജിയിലാണ് ജസ്റ്റിസ് സതീഷ് നൈനാന്റെ ഉത്തരവ്. ഹരജിക്കാരി എട്ടു മാസം ഗര്ഭിണിയാണ്. അതിനാല് കുഞ്ഞിന്റെ ജനന രജിസ്ട്രേഷന് അടിയന്തര നടപടിയെടുക്കണം. സര്ക്കാറിനും പഞ്ചായത്ത് ഡയറക്ടറേറ്റിലെ ജനനമരണ വിഭാഗം ചീഫ് രജിസ്ട്രാര്ക്കുമാണ് ഹൈക്കോടതി നിര്ദേശം നല്കിയിരിക്കുന്നത്.കൃത്രിമ ബീജസങ്കലനത്തിലൂടെ കുഞ്ഞുണ്ടാകുമ്ബോള് ബീജ ദാതാവിന്റെ വിവരങ്ങള് രഹസ്യമായി സൂക്ഷിക്കപ്പെടണമെന്നാണ് ചട്ടമെങ്കിലും കുട്ടിയുടെ പിതാവിന്റെ പേര് ജനന മരണ സര്ട്ടിഫിക്കറ്റിന്റെ ആവശ്യത്തിലേക്ക് അനിവാര്യമായി നല്കേണ്ടി വരുന്ന അവസ്ഥ ചട്ട പ്രകാരം നിലവിലുണ്ടെന്ന് ചൂണ്ടിക്കാട്ടിയായിരുന്നു ഹരജി. പിതാവിന്റെ പേര് രേഖപ്പെടുത്താനുള്ള കോളം ഒഴിച്ചിട്ട് അപേക്ഷയും സര്ട്ടിഫിക്കറ്റും പൂര്ത്തീകരിക്കാന് സാധിക്കില്ല. ഇത് അമ്മയുടെയും കുഞ്ഞിന്റെയും അന്തസിനെ ബാധിക്കുന്ന നടപടിയാകും. ഇന് വിട്രോ ഫെര്ട്ടിലൈസേഷന് ഐ.വി.എഫ് പോലെ കൃത്രിമ മാര്ഗങ്ങളിലൂടെ കുഞ്ഞുങ്ങള്ക്ക് ജന്മം നല്കാനുള്ള സ്ത്രീയുടെ അവകാശം നിയമപരമായി അംഗീകരിച്ചിട്ടുള്ളതിനാല് ജനനമരണ രജിസ്ട്രേഷനുള്ള ഫോമുകളില് പിതാവിന്റെ പേര് ചേര്ക്കണമെന്ന് നിര്ബന്ധിക്കുന്നത് മൗലികാവകാശത്തിനു വിരുദ്ധമാണ്. ഇത്തരം കുട്ടികളുടെ ജനനവും മരണവും രജിസ്റ്റര് ചെയ്യാന് ഉചിതമായ ഫോം തയാറാക്കേണ്ടത് സര്ക്കാറിന്റെ ഉത്തരവാദിത്വമാണെന്നും കോടതി ചൂണ്ടിക്കാട്ടി.ഇത്തരം ഫോമുകള് ദുരുപയോഗം ചെയ്യാനുള്ള സാധ്യതയുള്ളതായും കോടതി വിലയിരുത്തി. ഇത് തടയാന് രജിസ്ട്രേഷനെത്തുന്നവരോട് കൃത്രിമ ബീജ സങ്കലനത്തിലൂടെയാണ് കുഞ്ഞിന് ജന്മം നല്കിയതെന്ന സത്യവാങ്മൂലവും ഇതിന്റെ മെഡിക്കല് രേഖകളുടെ പകര്പ്പും വാങ്ങണം. ഇന്ത്യയില് ആദ്യത്തെ ടെസ്റ്റ് ട്യൂബ് ശിശു ജനിക്കുന്നതുവരെ കൃത്രിമ മാര്ഗത്തിലൂടെ ഗര്ഭം ധരിക്കുന്നത് സങ്കല്പത്തിലുണ്ടായിരുന്നില്ല. എന്നാല്, കാലം മാറിയതോടെ സാങ്കേതികവിദ്യയും ജീവിതരീതികളും മാറി. ഇതിനൊത്ത് നിയമത്തിലും മാറ്റങ്ങളുണ്ടാകണമെന്നും കോടതി വ്യക്തമാക്കി.